

 **KRITÉRIÁ**

**na prijatie žiakov do 1. ročníka 4 - ročného štúdia v školskom roku 2018/2019 v ďalšom termíne podľa § 66, ods. 7) zákona č. 245/2008 Z. z. v znení neskorších predpisov**

Riaditeľka školy po prerokovaní pedagogickou radou dňa 6.6.2018 a v zmysle zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov, v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákonom č. 71/1967 Z. z. o správnom konaní v znení neskorších predpisov, zákonom č.18/2018 Z. z. o ochrane osobných údajov a vyhláškou MŠ VVaŠ SR č. 65/2015 Z. z. o stredných školách stanovuje tieto kritériá prijatia uchádzačov o štúdium:

1. Počet voľných miest - **5**  - študijný odbor 7902 J00 gymnázium
2. Termín prijímacej skúšky - **19.6.2018**
3. Forma prijímacej skúšky - Písomná skúška z matematiky (45 min.)

 - Písomná skúška zo slovenského jazyka a literatúry

 (45 min.)

1. Bližšie informácie zašleme zákonným zástupcom prihlásených žiakov v pozvánke, ktorú dostanú najneskôr 5 dní pred konaním skúšky.
2. **Žiaci, ktorí sa nedostavia na prijímacie skúšky** z vážnych dôvodov, najmä zdravotných, musia preukázať dôvod neprítomnosti lekárskym potvrdením najneskôr v deň konania skúšky (zákon č. 245/2008 Z. z. v znení neskorších predpisov, § 66, ods. 9) do 8,00 hod. Pre týchto žiakov sa rezervuje miesto v počte žiakov a bude určený náhradný termín prijímacej skúšky. V opačnom prípade sa posudzuje tak, že žiak nemá záujem o vykonanie prijímacej skúšky na tejto škole.
3. **Obsah a rozsah prijímacej skúšky:**

 a ) Matematika - úprava číselných výrazov v obore N,Z,Q,R, deliteľnosť v obore N, úprava výrazov s premennou, riešenie rovníc a nerovníc, mocniny a odmocniny, jednotky a ich premeny, pomer veličín, priama a nepriama úmernosť, percentá, slovné úlohy, uhly a ich dvojice, vlastnosti trojuholníkov a štvoruholníkov, povrchy a objemy telies, plošné obsahy a obvody rovinných útvarov, Pytagorova veta, kombinatorické a štatistické úlohy.

 b ) Slovenský jazyk a literatúra – pravopisná previerka, určovanie vetných členov, slovné druhy a ich kategórie, znelostná asimilácia, funkčné jazykové štýly, básnické výrazové prostriedky, práca s textom – čítanie s porozumením, súvetia.

1. **Kritériá na úspešné vykonanie prijímacej skúšky:**

 a ) Na prijímacích skúškach budú výsledky z overovania vedomostí zo slovenského jazyka a literatúry a matematiky hodnotené percentuálnym vyjadrením úspešnosti. **Hranicou úspešnosti je získanie minimálne 20% z celkového počtu bodov v každom predmete skúšky samostatne.**

b ) Uchádzač nevyhovie podmienkam prijatia, ak úspešnosť aspoň v jednom predmete skúšky je menšia ako **20%**.

1. **Kritériá pre prijatie na štúdium**:

a ) **Bez prijímacej skúšky** **budú prijatí len tí uchádzači**, ktorí v celoslovenskom testovaní žiakov 9. ročníka ZŠ (Testovanie 9) dosiahnu v každom predmete samostatne úspešnosť najmenej 90 % (zákon č. 245/2008 Z. z. v znení neskorších predpisov, § 65, ods. 5).

b ) **Všetci ostatní uchádzači vykonajú povinne prijímacie skúšky z oboch predmetov.** Celkový počet bodov sa stanoví nasledovne :

* počet bodov z testov zo slovenského jazyka a literatúry a matematiky na prijímacích skúškach . Tieto budú stanovené podľa percentuálnej úspešnosti testu. (1% = 1 bod , t. j max. 100 bodov za každý predmet osobitne)
* počet bodov za prospech na výročnom vysvedčení za 8.ročník a polročnom hodnotení za 9.ročník z predmetov slovenský jazyk a literatúra , matematika a oba cudzie jazyky nasledovne :
	1. za známku **výborný**  2 body
	2. za známku **chválitebný** 1 body

V prípade uchádzača zo základnej školy s vyučovacím jazykom maďarským budú body za prospech z matematiky započítané dvojnásobne ( miesto 2.cudzieho jazyka ).

* počet bodov za úspešnosť v testovaní žiakov 9. ročníka ZŠ (Testovanie 9) zo slovenského jazyka a literatúry a z matematiky ( aj v prípade uchádzača zo základnej školy s vyučovacím jazykom maďarským ) nasledovne :
	1. za každých začatých 10 % 1 bod
* počet bodov za umiestnenie minimálne na okresných kolách iba týchto individuálnych vedomostných a talentových súťaží - Pytagoriáda, predmetové olympiády a súťaž v umeleckom prednese poézie a prózy ( iba Hviezdoslavov Kubín ) nasledovne :
	1. 1. miesto 4 body
	2. 2. miesto 3 body
	3. 3. miesto 2 bod
	4. úspešný riešiteľ 1 bod

Za umiestnenie v krajskom a v celoslovenskom kole súťaží sa pripočítava vždy 1 bod.

1. O konečnom poradí uchádzačov rozhodne celkový počet bodov za jednotlivé položky uvedené v bode 8 )
2. Pri rovnosti bodov o poradí úspešných uchádzačov budú rozhodovať kritériá v tomto poradí:
3. percentuálna úspešnosť z matematiky na prijímacej skúške,
4. zdravotné znevýhodnenie.
5. Výsledky prijímacieho konania budú zverejnené **19.6.2018** do  **15,00 hod.** na vstupných dverách školy a www. stránke školy.

 Šamorín 6.6.2018 PaedDr. Edita Lysinová riaditeľka školy